

# Virkistyssäännöt

**Ammattiosaston järjestämien tapahtumien tarkoituksena on tarjota jäsenille koulutusta ja virkistystä työn lomaan sekä yhteistä hauskanpitoa. Taataksemme turvallisen kokemuksen kaikille tapahtumaan osallistujille, edellytämme kaikkien osallistujien osalta seuraavien periaatteiden noudattamista ammattiosaston tapahtumissa.**

1. Meillä kaikilla on omat tapamme ja rajamme virkistäytyä ja pitää hauskaa. Osallistujan tulee kuitenkin muistaa, että käytöksen tapahtumassa tulee olla sellaista, ettei se muodostu häiritseväksi muita kohtaan.
2. Tapahtuman on järjestänyt ammattiosasto, joten osallistujan käytöksen ei tule luoda negatiivista mielikuvaa ammattiosastosta eikä PAMista tai sen jäsenistöstä.
3. Mikäli tapahtumaan osallistuvan käytös on häiriökäyttäytymistä, niin ammattiosasto ei korvaa mahdollisesti tästä aiheutuneita lisäkuluja. Muistutamme että osallistujan käyttäytymisestä johtuvat lisäkulut maksaa osallistuja aina itse.
4. Jos osallistujan häiriökäyttäytyminen muodostuu ongelmaksi muiden tapahtumaan osallistujien kokemana, on puheenjohtajan tai tilaisuuden järjestäjän/johtokunnan päätöksellä mahdollista poistaa osallistuja tapahtumasta ja rajoittaa häiriökäyttäytyjän osallistumista tuleviin tapahtumiin.
5. Tämä sääntö kattaa kaikki ammattiosaston järjestämät tapahtumat ovat ne aiheeltaan koulutusta, virkistäytymistä tai niiden yhdistelmiä. Tarkoituksena ei ole laatia kielto/sääntölistaa tapahtumien osalta, vaan uskomme, että näin voimme yhdessä taata kaikille miellyttäviä virkistys- tapahtumia tulevaisuudessakin.

**Johtokunta**

Hyväksytty 21.8.2025 kokouksessa